Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: 15/1991. (IV. 13.) AB határozat óta az Alkotmánybíróság
Paragraph Index: 657

85. § (1) és (10) bekezdésén alapuló alapjog-korlátozás kizárólagos célja a „résztvevõk személyi és vagyonbiztonsága”. Meg kell állapítanunk, hogy a törvény a résztvevõk jogait saját érdekükben korlátozza. Ezt azonban nem tekintjük eleve alkotmányellenesnek, mert lehetnek olyan helyzetek, amikor az állam a magánjogi jogalanyok egymás közötti viszonyában kogens alapjog-korlátozó szabályt fogalmazhat meg valamelyik fél védelmében. Kamerás megfigyelés elõírása személy- és vagyonbiztonsági céllal indokolható például olyan „veszélyes üzemnek” tekinthetõ helyeken, ahol a tevékenység veszélyessége vagy a tevékenységet végzõk nagy száma miatt a balesetek megelõzése, illetve gyors észlelése más módon nem biztosítható hatékonyan. Megítélésünk szerint a sporttörvény 85. § (1) és (10) bekezdésében elõírt megfigyelés és képrögzítés nem elengedhetetlenül szükséges ilyen célok megvalósításához. Elõször is, a törvény nem határolja körül azokat a sportrendezvényeket, amelyek olyan rendkívüli kockázattal járnak, ami elengedhetetlenné tenné a kamerázást. Ebbõl adódik, hogy a végrehajtási rendelet ésszerûtlenül, már-már abszurd módon szélesen határozta meg az e körbe tartozó rendezvényeket. Másrészt, a III. pontban leírt külföldi tapasztalatokra hivatkozva azt mondhatjuk, hogy még a legnagyobb nézõszámot vonzó sportrendezvények esetében is vannak más, alapvetõ jogot nem vagy kevésbé korlátozó eszközök a személyi- és vagyonbiztonság védelmére. Megfelelõ színvonalú sportlétesítmények (csak ülõhelyek létesítése, rivális szurkolótáborok elkülönítése, kerítések lebontása stb.), felkészült rendezõapparátus, a nézõk tájékoztatása és kiszolgálása, valamint szükség esetén a rend- õrség segítségnyújtása mellett nincs kényszerítõ szükség arra, hogy a szervezõk a sportrendezvény helyszínét és résztvevõit folyamatosan kamerával figyeljék és a felvételeket rögzítsék. Tehát úgy ítéljük meg, hogy a sporttörvény

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes